FI Euroopan unionin virallinen lehti C 41/35

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu rekisteröintihakemuksen julkaiseminen

(2009/C 41/13)

Tämä julkaiseminen antaa oikeuden vastustaa hakemusta asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

YHTEENVETO

NEUVOSTON ASETUS (EY) N:o 510/2006

”SCHWÄBISCHE MAULTASCHEN”/”SCHWÄBISCHE SUPPENMAULTASCHEN”

EY-nro: DE-PGI-0005-0521-18.01.2006

SAN ( ) SMM ( X )

Tässä yhteenvedossa esitetään tuote-eritelmän pääkohdat tiedotustarkoituksessa.

1. Jäsenvaltion toimivaltainen viranomainen:

Nimi: Bundesministerium der Justiz Osoite: Mohrenstraße 37 D-10117 Berlin Puhelin: +49(0)30/2025-70 Faksi: +49(0)30/2025-82 51 Sähköposti: —

2. Ryhmittymä:

Nimi: Schutzgemeinschaft 'Schwäbische Maultaschen' c/o Bürger GmbH z.H. Herrn Martin Bihlmaier Osoite: Zeiss-Straße 12 D-71254 Ditzingen Puhelin: +49(0)7156/30022083 Faksi: +49(0)7156/3002942083 Sähköposti: martin.bihlmaier@buerger.de Kokoonpano: Tuottaja/jalostaja ( X ) Muu ( )

3. Tuotelaji:

Luokka 2.7 — Pasta

4. Eritelmä:

(Yhteenveto asetuksen (EY) N:o 510/2006 4 artiklan 2 kohdan edellytyksistä)

4.1 Nimi

”Schwäbische Maultaschen”/”Schwäbische Suppenmaultaschen”

4.2 Kuvaus

Liha- tai kasvistäytteinen pastatyyny (ravioli).

Neliskulmainen tai pyöreän kääryleen muotoinen; tuoretavarana tai pakattuna; nautitaan lihaliemessä keitettynä tai pannulla paistettuna.

Koostumus

Pastataikina: durumvehnäjauho ja/tai tavallinen vehnäjauho, muna, vesi ja suola. Täyte: sianliha, naudanliha, mahdollisesti savustettu siankylki, pinaatti, persilja, sipuli, muna, mausteet, leipä ja purjosipuli. Ainesosat ja annostus vaihtelevat valmistusohjeesta ja alueesta riippuen jäljempänä esitettyjen laatuvaatimusten puitteissa.

Laatuvaatimukset

Laatuominaisuudet Vähimmäisvaatimukset Väri/ulkomuoto Taikinakuori vaaleankeltainen tai vaaleanharmaa; täyte kevyesti sekoitettu siten, että ainesosien rakenne on edelleen tunnistettavissa Muoto Neliskulmainen tai pyöreän kääryleen muotoinen Mitat Perusravioli Pituus 5,5–10 cm, leveys 5–9 cm, korkeus 1,5–2,5 cm Keitoissa käytettävä ravioli Pituus 1–5,5 cm, leveys 1–5 cm, korkeus 0,5–2 cm Kiinteys/rakenne Taikinakuori al dente, ei liimautuva; täyte pehmeä, emulsio säilynyt Ominaispaino Perusravioli 40–150 g Keitoissa käytettävä ravioli 10–40 g Lihatäytteisten ja keitoissa käytettävien raviolien proteiinipitoisuus Lihatäytteen lihaproteiinipitoisuus (ilman sidekudos-proteiinia) vähintään 7 % Tuore muna A-luokan kokonainen muna, kuiva-ainepitoisuus vähintään 23 % Lihapitoisuus Lihan osuus kokonaispainosta vähintään 8 %

4.3 Maantieteellinen alue

Schwabenin maantieteellinen alue käsittää Baden-Württembergin kokonaisuudessaan sekä Regierungsbezirk Schwabenin koko alueen Baijerin osavaltiossa.

4.4 Alkuperätodisteet

Jäljitettävyys varmistetaan tuotantoketjun kaikissa vaiheissa kansainvälisellä IFS-standardilla (International Food Safety), jota asianomaiset yritykset ovat sitoutuneet noudattamaan. Myyntipakkauksissa on toisaalta varmistettava tuotteen jäljitettävyys raaka-aineiden osalta ja toisaalta osoitettava aukottomasti, mille asiakkaille tietty erä (tai yksittäinen pakkaus) on toimitettu.

4.5 Tuotantomenetelmä

Tavallinen vehnäjauho, durumvehnäjauho, muna ja vesi sekoitetaan ja vaivataan taikinaksi, joka puristetaan tai kaulitaan levyksi. Sen jälkeen valmistetaan liha- tai kasvistäyte, johon sekoitetaan leipä, pinaatti, sipuli ja mausteet. Täyte annostellaan taikinalevylle. Sen päälle asetetaan toinen taikinalevy ja Maultasche-raviolit leikataan yksittäisannoksiksi, jotka kuumennetaan ja jäähdytetään sen jälkeen 2–7 celsiusasteen lämpötilaan. Jäädytettynä myytäväksi tarkoitettu tuote jäähdytetään – 18 celsiusasteeseen.

Säilytys ja varastointi

Maultasche-raviolit tarjotaan myyntiin tuoreina tai esipakattuina.

4.6 Yhteys maantieteelliseen alkuperään

Schwäbische Maultasche on kuluttajien suuresti arvostama Schwabenin alueen erikoistuote, jolla on vuosisataiset perinteet. Mikään muu alueen tuote ei ole yhtä pidetty kuin Schwäbische Maultasche, joka tunnetaan laajalti myös Schwabenin (Baden-Württemberg sekä Regierungsbezirk Schwaben Baijerin osavaltiossa) alueen ulkopuolella. Se mainitaan usein osavaltion tunnettujen henkilöiden ja merkittävien keksintöjen yhteydessä. Maultasche-ravioli on muuttunut Schwabenissa perinteisestä kiirastorstain paastoruoasta erittäin suosituksi ympärivuotiseksi ruokalajiksi. Se on näkyvästi esillä alueen kirjallisuudessa sekä lukuisissa juhlatapahtumissa ja perinteisissä tavoissa.

Freiberg am Neckarissa järjestetään joka syksy perinteinen Maultaschenfest, ja Baiersbronnin kunnassa valitaan jopa raviolikuningatar (Maultaschenkönigin). Maultasche-raviolilla on merkitystä myös matkailulle. Historiallista Bad Urachin kaupunkia kiertää Maultaschen-Weg, reitti, joka tarjoaa näkymiä Schwäbische Albin maisemiin sekä kulinaarisia erikoisuuksia.

Nykyisin Maultasche-ravioli kuuluu miltei kaikkien Schwabenin lihakauppojen, lihanjalostamojen ja ravintoloiden valikoimaan.

Maultasche-ravioli on myös tuonut Schwabenin alueelle useita maailmanennätyksiä: vuonna 1982 eräs ravintoloitsija Maulbronnin kaupungista valmisti 22 minuutissa 1 134 Maultasche-raviolia lyöden siten erään Stuttgart-Untertürkheimista kotoisin olevan lihamestarin vuotta aikaisemman ennätyksen. Sama ravintoloitsija pääsi vuonna 1987 myös Guinnessin ennätysten kirjaan jättiläiskokoisella Maultasche-raviolillaan. Kymmenen vuotta myöhemmin Freiberg am Neckarista kotoisin olevat kokit tekivät vuonna 1997 uuden ennätyksen, jonka puolestaan baiersbronnilaiset kokit rikkoivat vain muutama vuosi myöhemmin vuonna 2000.

Schwabenin kirjallisuus sisältää runsaasti runoja ja kertomuksia Maultasche-raviolista. Kirjailija Thaddäus Troll jopa rinnasti leikillisesti Schwabenin alueen identiteetin Maultasche-ravioliin.

Schwabenilainen murrerunoilija Heinz Eugen Schramm on kirjoittanut runon Maultasche-raviolin valmistuksesta.

Myös murrerunoilija Friedrich E. Vogt vahvisti tuotannossaan Maultasche-raviolin vakiintuneen aseman Schwabenin alueen gastronomiassa.

4.7 Valvontaelin

Nimi: LACON GmbH Osoite: Brünnlesweg 19 D-77654 Offenburg Puhelin: 0781 919 37 30 Faksi: 0781 919 37 50 Sähköposti: lacon@lacon-institut.com, www.lacon-institut.com

4.8 Merkinnät

Schwäbische Maultaschen g.g.A.

Schwäbische Suppenmaultaschen g.g.A

(1) EUVL L 93, 31.3.2006, s. 12.